Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 1997. évi LXXXII. törvény (a továbbiakban: Mpt.)
Paragraph Index: 1640

(1) Rövid lejáratú kötelezettségnek minősül az egy évet meg nem haladó lejáratra kapott kölcsön, hitel, az áruszállításból és szolgáltatás teljesítéséből származó, a pénztár által elismert — általános forgalmi adót is tartalmazó — kötelezettség, a vevőtől kapott előleg, valamint a munkavállalókkal, az adóhatósággal, a társadalombiztosítással, a Felügyelettel szemben keletkezett rövid lejáratú kötelezettség, továbbá a le nem zárt határidős és opciós ügyletek biztosítékaként kapott pénzeszközökből eredő kötelezettségek. Ide tartozik a hosszú lejáratú kötelezettségekből a mérleg fordulónapját követő egy üzleti éven belül esedé- 2000/125. szám kes, visszafizetendő törlesztés összege, továbbá a más pénztárba átlépő pénztártag részére fizetendő, a tag követelésének megfelelő összeg, amelyet a pénztár az átvevő pénztár részére már leigazolt, de pénzügyileg még nem rendezett, valamint a pénztár elszámolási betétszámláján jóváírt, de pénztári tartalékokra még fel nem osztott azonosítatlan (függő) befizetések összege.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes